Source: http://docplayer.hu/2623051-Varsanyi-benedek-a-vallasfelekezetek-finanszirozasanak-egyes-kerdesei-bevezetes-az-egyhazak-es-az-allam-kapcsolata.html
Timestamp: 2017-12-15 12:34:47
Document Index: 12997953

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

VARSÁNYI BENEDEK A VALLÁSFELEKEZETEK FINANSZÍROZÁSÁNAK EGYES KÉRDÉSEI BEVEZETÉS AZ EGYHÁZAK ÉS AZ ÁLLAM KAPCSOLATA - PDF
VARSÁNYI BENEDEK A VALLÁSFELEKEZETEK FINANSZÍROZÁSÁNAK EGYES KÉRDÉSEI BEVEZETÉS AZ EGYHÁZAK ÉS AZ ÁLLAM KAPCSOLATA
Download "VARSÁNYI BENEDEK A VALLÁSFELEKEZETEK FINANSZÍROZÁSÁNAK EGYES KÉRDÉSEI BEVEZETÉS AZ EGYHÁZAK ÉS AZ ÁLLAM KAPCSOLATA"
1 VARSÁNYI BENEDEK A VALLÁSFELEKEZETEK FINANSZÍROZÁSÁNAK EGYES KÉRDÉSEI BEVEZETÉS Dolgozatom a vallásgyakorláshoz való jog érvényesülésének anyagi feltételeit vizsgálja. A vallásgyakorlás elválaszthatatlanul összefonódik az egyházakkal. A dolgozatnak többek között célja a jelenlegi magyar szabályozás értékelése. Ennek érdekében először az állam és az egyházak kapcsolatának modelljeit elemzem, majd az állam és az egyházak viszonyát Magyarországon. Az egyházfinanszírozásnak a vallásszabadsághoz nem kapcsolódó aspektusait csak érintem, részletesebb elemzésnek a hitéleti tevékenység finanszírozását vetem alá külföldön és Magyarországon. AZ EGYHÁZAK ÉS AZ ÁLLAM KAPCSOLATA Az egyházak működése anyagi alapjainak szempontjából alapvető fontosságú az állam és az egyházak viszonyának átfogó vizsgálata, mivel az egyház(ak) és az állam kapcsolata döntő mértékben meghatározza a lehetséges és indokolt támogatási formákat. Az egyházak, vallási közösségek (a továbbiakban együtt: egyházak 1 ) és az állam kapcsolatának sem tágabb nemzetközi környezetben, sem Európában nem alakult ki egységes szabályozása, a nemzetközi egyezmények 2 csak a vallásszabadság biztosítása szempontjából állapítanak meg követelményeket; az Európai Unióban nincsenek erre vonatkozó közösségi normák vagy irányelvek. AZ ÁLLAM ÉS EGYHÁZ KAPCSOLATÁNAK MODELLJEI 3 Az állam és egyház viszonyának több típusa alakult ki a történelem folyamán. Kétféle alapvető rendszer különböztethető meg aszerint, hogy az állam és az egyház, illetve a vallás (világnézet) és a politika funkcionális egységet alkot-e vagy sem. Az állam és egyház egységére épülő rendszerek az egyházállamiság és az államegyházi- A szerző az ELTE ÁJK II. évfolyamos hallgatója. A dolgozat konzulense: Papp Imre. A dolgozattal a szerző a évi OTDK Állam- és jogtudományi szekciójának Szociális jogi és egyházjogi tagozatán III. helyezést ért el és azért különdíjat kapott.
2 ság; az állam és egyház megkülönböztetésére épülő rendszerek pedig az egyház feletti állami fennhatóság rendszere, a kapcsolódó modell, a koordinációs rendszer és az államtól az egyházakat radikálisan elválasztó rendszer. Az alábbi modellek természetesen nem tiszta formában jelentkeznek, az egyes országokban kialakult rendszerekben több típusra jellemző elemek is előfordulhatnak, a kategorizálás az adott országban domináns elemek alapján lehetséges. Az elemzés szempontjai: az állam és az egyházak kapcsolata általában (van-e összefonódás vagy elválasztás), az állam semlegessége, az egyházaknak biztosított jogi forma. Egyházállamiság Ebben a rendszerben a vallási, egyházi rend uralja a politikát és az állami rendet. Történelmileg ilyen volt a Pápai állam, ma is ilyen a Vatikán, az iszlám világból ide sorolható a mai Irán és a legutóbbi időkig Afganisztán is. Erdő Péter és Schanda Balázs 4 ebbe a csoportba sorolja a kommunista ideológiával intézményileg is összekötött államokat, ahol bár az alkotmányban kimondták az egyház és állam szétválasztását, 5 mégis elmondható, hogy a hivatalos ideológia mintegy államvallás szerepét játszotta, sőt az állami szervek felett állt és egy egyháznak ugyan nem tekinthető világnézeti közösség az állammal összekapcsolódott. 6 Államegyháziság Az államegyháziság rendszerében a vallás és az egyház is a politika uralma alatt van. Az állam szervezi és irányítja az egyházat, annak belső ügyeit is, jogszabályokat ad ki a vallási élet részleteire vonatkozóan is. A történelem folyamán ide tartoztak elsősorban: a Bizánci Birodalom, a Karoling-kor frank állama, egyes (reformáció utáni) felvilágosult abszolutista államok, és ez a rendszer alakult ki a XIX-től a XX. századba is átnyúlóan az ún. bizantikus államokban: Oroszországban, Szerbiában, Romániában, Bulgáriában és Görögországban. 7 Az államegyházi berendezkedésű jelenkori európai államok az utóbbi két változatból kerülnek ki, a mostani rendszer minden esetben a történelmi fejlődés szerves következménye. Ide tartozik: Dánia, Norvégia, Finnország, az Egyesült Királyságban Anglia és Skócia, valamint Görögország. 8 Az egyház feletti állami fennhatóság rendszere A államegyházisághoz képest az egyházaknak belső ügyeikben nagyobb autonómiát biztosít, ám az egyházak az állam felügyelete alatt állnak és lehetőség van állami beavatkozásra. Erre a típusú rendszerre jellemző egyes egyházi tisztségek betöltésénél az állami jóváhagyás, az egyházi vagyon kezelésének ellenőrzése, valamint az állami és egyházi illetékesség határán lévő kérdések állami eldöntésének igénye (az állam részéről). 9
3 Ide tartozott Magyarország az Állami Egyházügyi Hivatal működésének idején, és jelenleg is ilyen például Bulgária. 10 Kapcsolódó modell 11 Ez a történetileg erősen meghatározott modell az államegyháziság és az egyházat az államtól elválasztó rendszerek között helyezkedik el. Középpontjában az együttműködés áll: az állam nem közömbös, hanem pozitív semlegességet tanúsít az egyházakkal kapcsolatban. Ennek része a közjogi státusszal rendelkező bevett népegyházakkal való együttműködés, ugyanakkor az államegyháziság tagadása (az állam és egyház elválasztása intézményes és szervezeti értelemben követelmény), valamint a lelkiismereti- és vallásszabadság szigorú védelme. Ide tartoznak Közép-Európa német nyelvű államai, Németország és Ausztria, valamint Svájc német nyelvű kantonjai. 12 A) Németország Németországban az egyház és az állam intézményes és szervezeti értelemben szigorúan elválasztott. 13 Az állam vallásilag semleges; 14 ez nem közömbösségként, hanem pozitív semlegesség formájában valósul meg az állam és az egyházak együttműködésének számos területén. 15 Biztosítja az egyén vallásszabadságát és az összes világnézeti alapú közösség szabad működését. 16 A német szabályozás azoknak a vallási közösségeknek, amelyek eddig is rendelkeztek vele, vagy amelyek alkotmánya és tagjai létszáma tartós garanciát jelent, közjogi státuszt biztosít. A többi vallási közösség polgári jogi egyesület formájában működhet. 17 A katolikus és az evangélikus egyház egyben a 26 katolikus egyházmegye és a 24 evangélikus tartományi egyház mindegyike közjogi testület státusával rendelkezik; ezt a többi egyház közül a nagyobbak kérelmükre szintén megkapták. 18 Az egyházi vagyon az alkotmány különös védelme alatt áll. 19 Németországban az egyházakkal kapcsolatos jogi szabályozás egy alkotmány- és szerződésjogilag megalapozott rendszer, amely biztosítja a szabad együttműködést. 20 B) Ausztria Ausztria nem semleges, nem valósul meg az egyházak egyenlősége: az állam háromféle kategóriát állít fel a vallási közösségek tekintetében: a) elismert egyházak és vallási közösségek, 21 b) bejegyzett vallásfelekezeti közösségek, c) egyesületként működő vallási közösségek és világnézeti mozgalmak. Koordinációs rendszer (az együttműködő elválasztás rendszere) Az együttműködő elválasztás központi tartalma az, hogy az állam és az egyház kölcsönösen elismerik egymás autonómiáját. A mindkét felet érintő kérdéseket ennek
4 megfelelően koordinatív módon, megállapodások (akár konkordátumok) útján oldják meg. 22 Ez a rendszer azokban az országokban jellemző, ahol az egyházak jelentős közhasznú, közéleti (oktatási, szociális, karitatív, stb.) tevékenységet folytatnak, a teljes elválasztást nem valósítják meg, hanem az állam és az egyházak együttműködnek egymással. 23 Az ilyen értelemben vett szekularizált állam olyan, amelynek nincs bevett államvallása, egyikkel sem azonosul és egyiknek sem áll szolgálatában, hanem egyszerűen az a meggyőződése, hogy vallási ügyekben nem illetékes. 24 Az együttműködő elválasztás modelljében tehát az intézményes és szervezeti értelemben vett elválasztáson és az egyén teljes vallásszabadságának, valamint az összes vallási és világnézeti alapon működő közösség szabad tevékenységének biztosításán kívül benne foglaltatik az, hogy az állam a különböző világnézeteket, és ezek képviselőjeként az egyházakat egyenlő bánásmódban részesíti. Ide sorolható többek között Lengyelország, Írország, Olaszország, Spanyolország, Portugália. A) Lengyelország A lengyel alkotmány az állam és az egyházak kapcsolatának alapelveiként egymás autonómiájának és saját szférájában való függetlenségének kölcsönös tiszteletét és az egyéni és közjó érdekében történő együttműködést jelöli meg. Az együttműködést a Római Katolikus Egyházzal nemzetközi szerződés, a többi egyházzal kétoldalú egyezmények útján kívánja megvalósítani. 25 B) Írország Az egyház és az állam egymástól elválasztottan működik. Az alkotmányból a Katolikus Egyház privilegizált elismerését annak egyetértésével törölték. A vallások és egyházak tekintetében az egyenjogúság biztosított, ugyanakkor az alkotmány nem semleges: annak értékeit a liberalizmus mellett a katolikus szociális tanítás határozza meg. 26 C) Olaszország Az alkotmány szerint az egyházak a törvény előtt egyenlőképpen szabadok, magukat saját hitvallásuk szerint szervezhetik. Az államhoz való viszonyukat a velük kötött megállapodásokon alapuló törvények szabályozzák. 27 D) Spanyolország A spanyol alkotmány a Katolikus Egyház korábbi államegyházi jellegét megszüntetve kimondja az államvallás tilalmát, ezzel megvalósítva az elválasztást, ugyanakkor kötelezi a közhatalmat arra, hogy a társadalom felekezeti viszonyait figyelembe véve működjön együtt az egyházakkal. 28 Egyes egyházaknak közjogi, másoknak polgári jogi jogalanyiság biztosított.
5 E) Portugália Az egyházak az államtól elválasztottak, vallásilag szabadon működhetnek, 29 továbbá az állam nem azonosul egy vallással sem, és vallási kérdésekben sem nyilvánít véleményt. 30 Az állam semlegessége magában foglalja az egyházak egyenlőségének elvét, ami egymás közötti hátrányos megkülönböztetésük tilalmát is jelenti. 31 Az állam és egyház radikális elválasztása Különböző történelmi szituációk vezettek ilyen rendszerek létrejöttéhez, a teljes elválasztás más és más szándékok eredményeként valósult meg egyes országokban. Közös jellemzőjük, hogy az egyházak mentesek mindenfajta állami felügyelettől. Az állami cselekvés köre csakis világi célokra terjedhet ki, mellyel sem előnyt, sem hátrányt nem okozhat az egyes vallásoknak és az államszervezet sem kapcsolódhat össze intézményileg valamely vallással. 32 Az államot és egyházat radikálisan szétválasztó rendszerek legjellemzőbb példái az Amerikai Egyesült Államok és Franciaország. A) Amerikai Egyesült Államok Az állam és egyház radikális elválasztásának legkorábbi képviselője az Amerikai Egyesült Államok. A korábbi, európai felekezeti üldöztetések után a bevándorlók vallásszabadságának garanciáját látták az egyházak intézményesítésének tilalmában, ami alkotmány évi első kiegészítésében meg is jelent: 33 A Kongresszus nem alkot törvényt a vallás alapításáról vagy annak szabad gyakorlása megtiltásának tárgyában. Utóbb ebből az alkotmányi tételből építette föl a Legfelsőbb Bíróság az elválasztás falát (wall of separation). 34 A gyakorlatban ez az elválasztás nem valósul meg teljesen tisztán: Hangsúlyozni kell, hogy a vallásra vonatkozó amerikai alkotmányjog terén a közhiedelemmel ellentétben jelentős mértékű zűrzavar uralkodik; homogén képet legfeljebb iskolai kézikönyvek festenek róla. A valóságban a közvélemény és a szakirodalom éppoly megosztott és ellentmondásos, mint a Supreme Court bíráinak állásfoglalásai. 35 Az állam és egyház merev elválasztásának és a szigorú semlegességnek doktrínáit a bíróság [ ] nem képes és nem is akarja következetesen érvényesíteni, ezért különféle kibúvókat keres. 36 Az egyházak egyesületként működnek. B) Franciaország A francia alkotmány kimondja a Köztársaság világi jellegét. 37 Ez az állam és az egyház teljes elválasztását jelenti. Az Egyesült Államokkal szemben itt a nagy francia forradalom szellemi örökségeként az elválasztás nem a vallásszabadság védelmének jegyében, hanem a közélet teljes laicizálása és az egyházak magánszférába szorítása érdekében történt. 38 Az egyházak egyesületi formában tevékenykedhetnek.
6 ÁLLAMI EGYHÁZJOGI MODELLEK KRITIKÁJA Az állam és az egyházak kapcsolatának modelljei két fő szempont alapján értékelhetők. Az egyik nemzetközi egyezmények 39 által is megerősített alapjogi követelmény az egyén teljes vallásszabadságának, valamint az összes vallási és világnézeti alapon működő közösség szabad tevékenységének biztosítása. A másik belső jogi kritérium pedig az, hogy az egyházak mint szervezetek ne sértsék a demokratikus alapú szuverén állami hatalmat. 40 Az egyházállamiság Az egyházállamiság rendszerében a demokratikus állami hatalomgyakorlás nem érvényesül, a vallásszabadság de nem a vallások egyenjogúsága elméletileg ugyan nem kizárt, ám nem is jellemző. Az államegyháziság Az államegyháziság rendszerében a vallásszabadság érvényesülése megint csak kritikus. Az említett észak-európai államokban a kisebbségi felekezetek szabadon tevékenykedhetnek, de Görögországban az államegyházzal szemben működésük már korlátozásoknak van kitéve. 41 Ugyanakkor nem csak a kisebb felekezeteknek jelent ez a berendezkedés hátrányt: Az államegyház privilegizált jellegéhez való ragaszkodás, az összefonódások által, tagadhatatlanul éppen az államegyház szabadságának korlátozásával is járhat, hiszen néha kifejezetten vallási kérdésekben állam szervek hoznak döntéseket. 42 Éppen emiatt, a II. Vatikáni Zsinat után, az elmúlt évtizedekben a katolikus egyház kezdeményezésére több európai országban szerződésekben kifejezett egyetértéssel sor került az államegyháziság felszámolására. 43 A döntéshozatal befolyásolása ebben a rendszerben még működik az egyházak irányából is. Az egyház feletti állami fennhatóság rendszere Ezekben a rendszerekben az elválasztás általában nem a vallásszabadság biztosítása, hanem az egyházak állami befolyásának megszüntetése érdekében jön létre. Az állam a befolyásolást egyoldalúan fenn kívánja tartani az egyházak irányában, ezért erre a célra általában felügyeleti szervet is létrehoz. Ha az egyházak fölött az állam fennhatóságot gyakorol, azzal semmiképpen nem mozdítja elő a vallás szabad gyakorlását. Kapcsolódó modell Ebben a rendszertípusban az állam és az egyház intézményi elválasztása megvalósul, ezzel a vallásszabadságot is erősítve, viszont az állam szintén a vallásszabadság érdekében kapcsolatot teremt az egyházakkal. Németországban az ezt megalapozó felfogás központi eleme a vallásszabadság pozitív tartalmának hangsúlyo-
7 zása: az államnak kötelessége, hogy olyan társadalmi rendet mozdítson elő, amelyben a vallásos személyiség megfelelően tud fejlődni. 44 A rendszer velejárója, hogy az elválasztás vonalát megszakító állam a különböző egyházakkal eltérő kapcsolatokat építhet ki. Koordinációs rendszer (az együttműködő elválasztás rendszere) Ezekben a rendszerekben az egyház és az állam elválasztásának éppen az a célja, hogy egyrészt biztosítsa a teljes vallásszabadságot mind az egyén, mind pedig az egyházak számára, másrészt pedig az, hogy az egyház mint szervezet ne sértse a szuverén állami hatalmat; ilyen módon mind a két értékelési szempontból pozitívan minősíthető. Ehelyütt térnék ki az állam semlegességének kérdésére. A német felfogás az állam vallási semlegességén négy tényező együttes érvényesülését érti: 1. a vallási szervezetek autonómiája, 2. az állam nem azonosul egyetlen világnézettel sem, 3. egyenlőség a felekezetek között a közjavak és a terhek elosztása során, 4. együttműködés különböző tevékenységekben. 45 Ebből is látszik, hogy állam semlegességének az állami egyházjogi modell típusa nem feltétlenül determinánsa: a semlegesség elsősorban nem szervezeti kérdés, hanem a világnézetek sokféleségéhez való hozzáállás ennek szervezeti következményei is lehetnek. Az egyházállamiság és az államegyháziság esetében természetesen a semlegesség kizárt, az egyházak feletti állami fennhatóság rendszerében nyilvánvalóan nem semleges példaként Bulgária hozható fel, 46 de lehetséges enyhe felügyeleti rendszer a világnézeti közösségek azonos kezelésével. A kapcsolódó rendszer lehet semleges vagy nem semleges, viszont az együttműködő elválasztás rendszerei általában semlegesek. Ha az első három semlegességi feltétel teljesül, és a negyedik nem, akkor szigorú semlegességről beszélünk, ami az egyházat az államtól radikálisan elválasztó rendszerek sajátja. Az állam és egyház radikális elválasztása Az állam és egyház teljes elválasztása az egyházaknak az államszervezetbeni befolyását bizonyosan kiküszöböli. A vallásszabadság érvényesülések hatásfokának feltárása azonban komplex vizsgálatot igényel. Az állam és az egyház radikális szétválasztásának alapjául szolgáló egyik lehetséges elmélet szerint mivel az állam célja tisztán materiálisan világi (ti. közjó) és az egyház célja tisztán spirituális, ez a megkülönböztetés alapja lehet az állam és egyház illetékességi köre elválasztásának. 47 Egy plurális társadalomfelfogásban azonban az állam céljai között kiemelt helyen szerepel az egyén szabadsága, boldogsága lehetőség szerinti kibontakoztatásának segítése ezt erősíti meg a liberalizmus azon eredménye, mely a szabadságjogok alkotmányos rögzítésében nyilvánul meg, ami összhangban van a vallásszabadság (a kapcsolódó modell értékelésénél már ismertetett) pozitív tartalmú felfogásával. (Csak mellékesen jegyzem meg, a másik premissza is nehezen tartható ti. hogy az egyházak célja csupán spirituális, hiszen a vallásoknak többnyire a mindennapi életre is kiterjedő hatásuk van, sőt, társadalomformáló tényezők.)
8 Az állam és egyházak teljes szétválasztásának másik kitűzött célja a vallásszabadság biztosítása lehet. Kérdés, hogy a szigorú semlegesség, amelynek keretében nem megengedett az együttműködés (az állam nem avatkozhat vallási kérdésekbe és nem is támogathat vallási tevékenységet 48 ), az egyházakat védi-e az államtól vagy valamilyen vallástalanítást szolgál. 49 A vallásszabadságot pozitív tartalommal felfogó megközelítés szerint ezzel a semleges állam közömbös állammá válik, mivel nem biztosít kellő teret a vallási meggyőződés kifejezésre juttatásához, ami a vallásszabadság korlátozásához vezet, sőt, a radikális elválasztás és a (minimálisnál tágabban értelmezett) vallásszabadság egymást kizáró fogalmakká is válhatnak. 50 Itt a központi probléma nem is ott van, hogy az egyházakat milyen jogok illetik meg vagy sem: az állam saját állampolgárai meggyőződéséről nem vesz tudomást alkossanak az egy meggyőződést vallók akár kisebbséget, akár többséget. 51 További kritikaként merül föl, hogy az egyes egyházakat súlyosan hátrányosan érintheti az, hogyha alapítványi vagy egyesületi jogi formában kényszerülnek működni, miközben belső struktúrájuk, lényegi valóságuk alapvetően mást kívánna. 52 Kérdés az is, hogy abban az esetben, ha az egyházak működéséhez, illetve a vallásgyakorláshoz nem kapcsolódnak különös jogosultságok, akkor miben merül ki a lelkiismereti- és vallásszabadsághoz való jog, mint alkotmányos (és nemzetközi egyezményekben biztosított) alapjog tartalma hiszen a véleménynyilvánítás szabadságát, a gyülekezést és az egyesülést más, külön nevesített alapjogok már biztosítják. AZ ÁLLAM ÉS AZ EGYHÁZAK VISZONYA MAGYARORSZÁGON Az Alkotmány 60. (3) bekezdése rögzíti: A Magyar Köztársaságban az egyház az államtól elválasztva működik. Erre, az egyházak és állam kapcsolatáról szóló, az amerikai szabályra emlékeztető rendelkezésre hivatkozva a közhiedelem és az erre támaszkodó nemegyszer célzatos propaganda a vallási semlegesség, továbbá az állam és egyház teljes szétválasztásának példájaként számon tartott amerikai modellt állítja követelményként. 53 Ezzel kapcsolatban két dolgot kell leszögeznünk: az amerikai rendszerben sem valósul meg a teljes elválasztás (vö A. pont), de az Alkotmánybíróság értelmezésében is 54 mást foglal magában tartalmilag az egyházak és az állam elválasztása. A következőket jelenti: 1. az állam és valamely egyház(ak) intézményes összekapcsolódásának tilalma; 2. az állam nem azonosítja magát egyetlen egyház tanításával sem; 3. az állam nem avatkozik be az egyházak belső ügyeibe; 4. különösen nem foglalhat állást hitbéli igazságok kérdésében. Azzal, hogy az állam nem avatkozik be az egyházak belső ügyeibe, összhangban van a lelkiismereti- és vallásszabadságról, valamint az egyházakról szóló törvény (a továbbiakban: Ltv.) 15. (2) bekezdésének rendelkezése, mely szerint az egyház belső törvényeinek, szabályainak érvényre juttatására állami kényszer nem alkalmazható. A törvényhez fűzött indoklás szerint ez az egyházak függetlenségének védelmét szolgálja. Az egyházak önállóságát erősíti az is, hogy az Ltv. 16. (1) be-
9 kezdése szerint az állam irányításukra, felügyeletükre nem hoz létre szervet, valamint az, hogy az állam nem gyakorol semmiféle jogot az egyházi tisztségek betöltésével kapcsolatban (még akkor sem illetékes, ha külföldi egyházi hatóság végzi a kinevezést vagy ha a kinevezett külföldi állampolgár). A törvény preambuluma garanciális jelentőséget tulajdonít az egyházak önállóságának a lelkiismereti és vallásszabadság érvényre juttatása és a mások meggyőződését tiszteletben tartó, a tolerancia elvét megvalósító magatartás elősegítése szempontjából. Az Alkotmány, az alkotmányerejű törvényként megszületett Ltv. és az Alkotmánybíróság határozatainak tükrében megállapítható, hogy az egyház és állam elválasztása az egyházak autonómiáját jelenti. Az egyes vallásfelekezetek némiképpen eltérően értékelhetik az egyház és állam elválasztását, ám az mindenképpen elmondható, hogy semelyik egyház nincs kifejezetten ellene, és a kis lélekszámú vallásfelekezetek működésük szempontjából általában egyenesen alapvető biztosítéknak látják. 55 Az Alkotmány explicite nem rendelkezik az állam semleges jellegét illetően. Az Alkotmánybíróság fent idézett határozatában két tételből vezeti le az állam világnézeti semlegességét. Az egyik az állam és az egyházak elválasztásának tétele az állam vallási tekintetben semleges jellege azonban ettől függetlenül is megállapítható. 56 Véleményem szerint a semlegesség nem az elválasztásnak és a diszkrimináció tilalmának következménye. Sokkal inkább elmondható, hogy az elválasztás a vallásszabadság, a vallási alapú hátrányos megkülönböztetés tilalma és az egyházak azonos jogai és kötelezettségei (tehát a semlegesség) védelmének érdekében jön létre. 57 Ezt az értelmezést látszik alátámasztani a Ltv. preambuluma is, 58 valamint az egyházak és az állam elválasztásának történeti okai. Önmagában is elég erősnek bizonyul a semlegességnek a vallásszabadság jogából levezetett megalapozása. Az Alkotmánybíróság a vallásszabadsághoz való jogot a kommunikációs alapjogok közé sorolja. 59 A gondolat- és vallásszabadságra a jog akkor képes hatást gyakorolni, ha a gondolat vagy a belső meggyőződés megnyilvánul. Ez a megnyilvánulás a vallás gyakorlása. Még a vallás vagy más lelkiismereti meggyőződés szabad megválasztását vagy elfogadását [Alkotmány 60. (1) bekezdés első fordulata] is csak azon keresztül tudja védeni az állam, hogy az eszmék szabad áramlását biztosítja. Egyrészt a gondolat-, a lelkiismereti és a vallásszabadsághoz való jog természete, másrészt a jog lehetőségei folytán is, az állam kompetenciája csakis a meggyőződést alakító, illetve kifejező kommunikációs folyamatra korlátozódhat. Az állam e helyzetéből is következik semlegessége. 60 Vannak előnyei a semleges államnak? Vannak, ha mérlegre tesszük, mibe került az egyháznak a történelem folyamán vállalt politikai szerepe. Nem véletlen, hogy még az állami kapcsolatokból való teljes visszavonulás lehetőségét sem kívánták részére megadni a szocialista államokban. 61 Az Alkotmánybíróság a vallásszabadság értelmezése kapcsán kimondta a pozitív 62 és a negatív vallásszabadság egyenrangúságát. Az állam egyiket sem tekintheti alapesetnek, amelyhez képest a másik kivétel. Abból, hogy az állam maga semleges, nem a negatív vallásszabadság, s még kevésbé a vallási közömbösség támogatása
10 következik. 63 Ennek hangsúlyozására az elmúlt rendszer öröksége mely szerint a főszabály a negatív vallásszabadság és a vallási semlegesség, míg a pozitív vallásszabadság csupán kivétel lenne miatt volt szükség. 64 Az állam semlegessége tehát a vallás vagy meggyőződés tartalmát illető semlegesség. 65 Az Alkotmánybíróság már többször idézett határozatában a vallásszabadság pozitív tartalmú felfogása 66 rajzolódik ki. Ezt a kommunikáció tartalmával kapcsolatos semlegesség követelménye, az emberi méltósághoz való jognak az általános személyiségi jogi aspektusa (amely magában foglalja a személyiség szabad kibontakoztatásához való jogot) és az államnak az ezekre vonatkozó intézményvédelmi kötelezettsége alapozza meg. 67 Az állam semlegessége a vallásszabadsághoz való joggal kapcsolatban nem tétlenséget jelent. Az államnak kötelessége, hogy a vallásos meggyőződés kinyilvánítása, tanítása és az életvitelben való követése, az egyházak működése, s ugyanígy a vallás elutasítása, továbbá a vallási meggyőződésről való hallgatás számára olyan teret biztosítson, amelyben a különböző felfogások szabadon képződhetnek és fejlődhetnek, s ezen keresztül lehetővé teszik az egyéni meggyőződés szabad kialakítását. Az államnak egyrészt ezt a szabad kommunikációs folyamatot kell biztosítania; [ ] Másrészt adott esetben gondoskodnia kell más alapvető jogok védelméről a vallásszabadsággal szemben is. Végül magára a vallásszabadság jogára vonatkozó pozitív szabályozásra is szükség lehet. 68 A magyar szabályozás a már említett modellek közül az együttműködő elválasztás rendszeréhez, a koordinációs modellhez sorolható. 69 Sólyom László arra mutat rá, hogy a pozitív és a negatív vallásszabadság egyenrangúsága már önmagában logikusan az együttműködéshez és elválasztáshoz vezet. 70 A magyar jogrend az egyházak számára külön jogi személyiséget biztosít. Az egyházak jogi elismerésével és egyenjogúságával kapcsolatban élénk szakmai vita bontakozott ki, amelynek részletes ismertetése túlmutat e dolgozat keretein. Annyiban mégis érintenünk kell a témát, amennyiben a vallási közösségek különféle tevékenységeinek finanszírozása az egyházi jogi személyiséghez fűződik. Az együttesen történő vallásgyakorlásnak feltétele, hogy a vallási közösségek valamilyen jogi személyiséggel rendelkezhessenek, 71 ám az, hogy pontosan milyen jogi formát biztosít működésükhöz az állam, az a törvényhozó mérlegelésének függvénye. 72 A semleges állam nem követheti a különböző vallások egyház-felfogásait. Tekintettel lehet viszont mindarra, amiben a vallási közösségek és az egyházak általában, történelmüket és társadalmi szerepüket illetően különböznek az Alkotmány alapján létrehozható (3., 63., 70/C. ) társadalmi szervezetektől, egyesületektől, érdekképviseletektől. Az Alkotmány azt biztosítja, hogy a vallási közösségek az egyesülési jog alapján létrehozható szervezeti formák mellett szabad elhatározásuk szerint igénybe vehetik az állami jog által egyház -ként meghatározott jogi formát is. Az állam e jogintézménnyel van tekintettel az egyházak sajátosságaira, és teszi lehetővé, hogy a jogrendbe sajátos minőségükben illeszkedjenek. A vallási közösség az általa választott jogi szervezeti formának megfelelő jogállást nyeri el;
11 vallási közösség voltából fakadó sajátosságait ennek keretei között érvényesítheti. 73 A jelenlegi szabályozás kritikájának egyik fő pontja, hogy az egyházak megalapításához megkívánt tagság a Ltv. 9. (1) bekezdés a) pontja alapján legalább száz fő, az ez alatti létszámú vallási közösségek számára az egyházi jogi személy formájával együtt járó széles körű többletjogok (autonómia, vagyoni előnyök) nem válnak elérhetővé, holott ezeket a jogokat az Alkotmánybíróság a vallásszabadság érvényesülése szempontjából alapvetőként értékeli. 74 Az említett megkülönböztetés indokaként hozható fel az, hogy a társadalmi támogatottság minimumának megkövetelésében az Alkotmánybíróság annak a biztosítékát látja, hogy az adott személyösszesség az intézmény (ebben az esetben az egyház) funkcióit komolyan el kívánja és el tudja látni. 75 AZ EGYHÁZAK MŰKÖDÉSÉNEK ANYAGI ALAPJAI Az egyházak állami támogatásának módját alapvetően meghatározza az állam és az egyházak közjogi viszonya az adott országban. Az egyházállamiság rendszerében az állam és az egyház olyannyira összefonódik, hogy a rendelkezésükre álló pénzforrások sem válnak el élesen egymástól. Az államegyházi rendszerekben az állam általában közvetlenül különít el a költségvetésben az egyházak számára egy éves alapon meghatározott összeget. Azokban az országokban, ahol az egyházak az államtól elválasztva működnek, az egyházakat különböző címeken juttathatják anyagi forrásokhoz: 1) az egyházak hitéleti tevékenységének finanszírozása; 2) az államtól átvállalt közfeladatok ellátásával kapcsolatos finanszírozás; 3) az egyházak támogatása a kulturális értékek megőrzésében. Nem minden országban támogatják a fent említett célok közül valamennyire tekintettel az egyházakat, egyes államokban a pedig támogatás nem válik szét határozottan az egyes célok szerint. Felmerülhet a kérdés, hogy nem éppen az egyházak állami finanszírozása vezet-e azok függőségéhez, és csorbítja autonómiájukat. Mit ér az állam és egyház szétválasztásának alkotmányjogi posztulátuma, ha az állam fizeti az egyházat, és ezért az egyház elvei feladásával kell, hogy fizessen? Nem győzzük eléggé hangsúlyozni, hogy az egyház szabadságának előfeltétele az állami fizetés eltörlése. Akit fizetnek, az attól függ, aki fizeti. [ ] Persze a papoknak meg kell élni valamiből ám ha az állam alkalmazottai, akkor nem papként élnek: Élniük kell, igaz, de mindenekelőtt az egyháznak kell élnie, és az egyház csak a szabadságáért hozott áldozat árán élhet. 76 Véleményem szerint ha az egyházaknak juttatott pénzösszeg közvetlenül és ismételten (például évről évre) a mindenkori hatalmon lévő politikai erőre van bízva, akkor ez az egyházak működését valóban kényszerpályára állítja és kiszolgáltatja a politikai harcoknak. Ellenben ha az érdemi döntést az egyházaknak adandó támogatásról közvetlenül az állampolgárok hozzák meg, és ezt a kormányzat csak végre-
12 hajtja, akkor az nem veszélyezteti az egyházak önállóságát, hanem az állampolgárok vallási (világnézeti) meggyőződését tükröző és ennek a célnak megfelelő döntés lesz. AZ ÁLLAMTÓL ÁTVÁLLALT KÖZFELADATOK ELLÁTÁSÁVAL KAPCSOLATOS FINANSZÍROZÁS Ha az egyházak a vallásszabadság jogán kívül más alapjoggal kapcsolatos olyan feladatokat látnak el, amelyek ellátása az állam kötelessége, az egyházi intézményfenntartó az államiakkal azonos mértékű támogatásra jogosult. Az Ltv. 19. (1) bekezdése még csak az egyházi jogi személy nevelési-oktatási, szociális és egészségügyi, sport, gyermek- és ifjúságvédelmi intézményei működéséhez külön törvény rendelkezései szerint normatív módon meghatározott, a hasonló állami intézményekkel azonos mértékű költségvetési támogatás nyújtásáról rendelkezik. Az Eftv től ezt a kört kibővíti a felsőoktatási és kulturális tevékenységekkel, a normatív támogatás helyett pedig az állami és önkormányzati intézményekre vonatkozó általános szabályok alapján, azokkal azonos mértékben történő finanszírozáshoz juttatja az állami feladatot átvállaló egyházi intézmények fenntartóit [5. (1) bekezdés]. AZ EGYHÁZAK TÁMOGATÁSA A KULTURÁLIS ÉRTÉKEK MEGŐRZÉSÉBEN Az egyházi műemlékek, gyűjtemények, könyvtárak stb. egyszóval kulturális értékek állami támogatása az átvállalt feladatoktól is nagyobb mértékben, teljesen független a vallásszabadsághoz való jog biztosításától. A kulturális értékek védelme önmagukból következik: azok tulajdonosuktól függetlenül az ország kulturális örökségének részét képezik, és mint kulturális közkincsek számot tartanak az állam védelmére. Az Eftv. hatálybalépése előtt is minden évben fordított a költségvetés egyházakkal kapcsolatos kulturális célokra, elsősorban műemlékvédelemre. Az Eftv. 7. (1) bekezdése rögzítette, hogy az egyház a tulajdonában lévő vallási, kulturális örökség értékeinek, a műemlékeknek és a művészi alkotásoknak a megőrzéséhez, felújításához, gyarapításához, továbbá levéltára, könyvtára, múzeuma működéséhez az éves költségvetési törvényben meghatározott összegű támogatásban részesül. A 2001-től hatályos módosítás ezen támogatások mértékét az állami intézményekéhez hasonlónak állapította meg. AZ EGYHÁZAK HITÉLETI FINANSZÍROZÁSÁNAK MODELLJEI Azokban az országokban, ahol az egyházak autonómok, azok esetleges támogatását az alapozza meg, hogy az állam a vallásszabadság előmozdítása érdekében az
13 annak érvényesítésében kulcsfontosságú egyházakat anyagi forrásokhoz juttatja, illetve kedvezményeket és mentességeket állapít meg részükre. 77 Az alább vázolt modellek az egyes országokban lévő rendszereket az alapján kategorizálják, hogy egyházak a működésükhöz szükséges pénzösszeg legnagyobb részéhez milyen formában jutnak hozzá. Eszerint a következő modellek határolhatók el: 78 A KÖZVETLEN KÖLTSÉGVETÉSI TÁMOGATÁS RENDSZERE Az egyházak számára külön részt különítenek el a költségvetésből éves alapon. Ez a finanszírozási forma leginkább az államegyháziságra jellemző, illetve az egyházak feletti állami fennhatóság rendszereinél található meg. Fennmaradt a teljes, közvetlen költségvetési finanszírozás Görögországban és Norvégiában, 79 a rendszerváltás után így támogatták az egyházakat Magyarországon, és Bulgáriában 80 most is így jutnak bevételhez a vallási közösségek. AZ EGYHÁZI ADÓ RENDSZERE Az adózás szempontjából önkéntes egyháztagok egyházuknak külön adót fizetnek, amelynek a megfelelő egyházakhoz történő eljuttatásáról az állam gondoskodik. Az adó összegét a foglalkoztatottak béréből a munkáltató már a kifizetéskor, jövedelemadó módjára visszatartja, egyébként pedig lehetőség van a közigazgatási úton történő behajtásra. 81 Az egyházi adók állami behajtását, illetve egyes esetekben az egyházak adókivetési jogát az egyházak a kapcsolódó modell leírásánál ismertetett különleges helyzete teszi lehetővé. A) Németország Németországban az egyházi adó rendszere az egyházakkal történő széles körű együttműködés részeként valósul meg. Az egyházak bevételeinek messze legjelentősebb forrása az egyházi adó (emellett kisebb a fontossága a különféle állami támogatásoknak és adományoknak). 82 Az egyházi adó polgári adólisták alapján történő állami behajtására a közjogi státusszal rendelkező egyházak jogosultak. 83 A délnémet és az északnémet tartományokban az adó mértéke csekély eltérést mutat: az előbbi esetben a jövedelemadó 8%-ával, míg az utóbbi esetben 9%-ával megegyező összeg. Az adót az ún. szabad foglalkozásokban dolgozóktól az adóhivatal vonja le, a többi munkavállaló, illetve közhivatalnok esetében pedig a munkáltató számolja el az adóhivatalnak. A német egyházi adójog szerint az egyházi adó jogosultja az evangélikus egyház esetén a tartományi egyház, a katolikusoknál pedig az egyházmegye. Az adóhivatal az egyházi adók alapján összegyűlt összeget (3-4% kezelési költség levonása után 84 ) pénzügyi főigazgatóságokon keresztül utalja át az
14 egyházmegyéknek (tartományi egyházaknak), amelyek aztán ebből a forrásból biztosítják a helyi gyülekezetek működéséhez szükséges anyagiakat, a lelkipásztorok és az egyházi alkalmazásban álló világiak megélhetését. 85 Az egyházak ilyen módon, a hívek jelentős adóbefizetéseinek következtében tesznek szert akkora jövedelemre, amellyel lehetővé válik a hitélethez kapcsolódó kiadások fedezése, továbbá számos szociális, karitatív, oktatási intézményt fenntartása, valamint különféle szolgálatok működtetése. 86 Az adózás szempontjából vett egyháztagság, mint már említettem, önkéntes. Az egyházak feladata, hogy megerősítse a hívekben az egyházi adó szükségességét és felhívja a figyelmet az ezzel való okos gazdálkodásra. Az egyházi pénzek, vagyon kezelését kizárólag az egyházak végzik, fölöttük az állam nem gyakorol semmiféle ellenőrzést. 87 Az egyházi adójövedelmek célszerű és a hívek számára is átlátható felhasználása úgy valósul meg, hogy az adójövedelmek felhasználásáról egy minden megyében felállított többségében választott, világi szakértőkből álló egyházmegyei adótanács dönt; emellett a naptári év kezdetén minden egyházmegye nyilvánosságra hozza részletes költségvetését, lehetőséget adva ezzel a hívőknek arra, hogy a kiadások mértékéről és módjáról tájékozódhassanak. 88 B) Svájc 89 Svájcban az egyházi adókkal kapcsolatos helyzet kantononként eltéréseket mutathat. Az önkéntesség nem mondható el minden esetben: egyes kantonokban tekintettel az egyházak közhasznú tevékenységére a semmilyen elismert egyházhoz nem tartozó személyek is kötelesek az egyházi adó egy részét megfizetni; ráadásul a legtöbb kantonban a jogi személyeket is terheli egyházi adó. A német rendszerhez képest fontos eltérés, hogy a befizetendő adó mértékét a helyi egyházközségek állapítják meg, mégpedig nem kizárólag a jövedelem, hanem sokszor a vagyon alapján is. Az adók behajtását általában az állam vagy az önkormányzat, de helyenként maga az egyház végzi el. AZ EGYHÁZI HOZZÁJÁRULÁS RENDSZERE 90 Az egyházi hozzájárulás rendszerének a maga nemében egyedülálló példája Ausztria. Az egyházak belső szabályaik alapján igénylik az egyháztagoktól a hozzájárulást, amelynek összegét pl. a kötött mértékű németországihoz képest viszonylag szabadon maguk az egyházak határozzák meg. Az egyházak az általuk hozzájárulásra kötelezett személyek jövedelmét maguk tárják föl, ebben nem támaszkodhatnak az adóhatóság nyilvántartására. A hozzájárulást is maga az egyház gyűjti be, az állam a pénz kezelésében nem vesz részt. A hiányos információk és technikai nehézségek miatt az egyházak a hozzájárulási bevétel mintegy 30%-ától esnek el, a kezelési költségek pedig a befolyt összeg 10-15%-át emésztik fel.
15 Az említett hozzájárulás megfizetése magánjogi kötelezettségnek minősül (akárcsak az egyesületi tagdíjjal való tartozásból eredő kötelezettség), és mint ilyen, végső esetben bírói úton kikényszeríthető, így az állam tulajdonképpen belső egyházi szabályok érvényesítésében működik közre. Csak az egyháztagok számára kötelező az egyházi hozzájárulás megfizetése; ha valaki a hatóság előtt tett nyilatkozatával kilép az egyházból, mentesül a fizetési kötelezettség alól. Az állam adókedvezményekkel is támogatja az egyházakat, hozzájárul az állami iskolákban a hitoktatás, valamint a katolikus egyház által fenntartott iskolák működésének költségeihez. Az egyházi hozzájárulás rendszere képes biztosítani az osztrák egyházi kiadások legnagyobb részét. ADÓÁTIRÁNYÍTÁSOS RENDSZER Ez az egyházfinanszírozási modell az együttműködő elválasztás rendszereiben jellemző. Az egyházfinanszírozással kapcsolatos kérdéseket más, az állam és az egyházak kölcsönös érdeklődésére számot tartó kérdésekhez hasonlóan gyakran megállapodások útján rendezik. Általánosságban az is elmondható, hogy a legtöbb esetben egy egyházzal jellemzően a katolikussal kötött egyházfinanszírozási megállapodás feltételeit a vallásfelekezetek egyenjogúságának jegyében kiterjesztik más (ezt kívánó) egyházakra is. Lényeges eltérés az egyházi adó rendszereihez képest, hogy a személyek a rendes (állami, önkormányzati) adók mellett nem fizetnek külön egyházi adót, hanem az állami adók egy meghatározott részének felhasználásáról rendelkezhetnek az egyházak javára. A rendszer előnyös vonása, hogy az államnak nem kell foglalkoznia az adófizetők vallási hovatartozásának nyilvántartásával, sem az egyházból való kilépésekkel. 91 A) Olaszország ben az olasz állam és a Szentszék egyeztető bizottságot állított fel, mely a korábbi egyházfinanszírozási rendszert gyökeres felülvizsgálatnak vetette alá, továbbá felkérte a bizottságot egy egyháztámogatási javaslat kidolgozására, amely alapjául szolgálhat egy új megállapodás megkötésének. A reform alapjául a következő elvek szolgáltak: 1. Vallási pluralizmus, valamint a kétoldalú megállapodások tiszteletben tartásának elve ennek alapján a katolikusoktól eltérő felekezeteknek is biztosítani kell az új rendszer adta lehetőségeket; Az állam semlegességének elve mivel az olasz állam nem elkötelezett felekezetileg, nem az állam feladata közvetlenül gondoskodni az állampolgárok vallásos igényeinek kielégítéséről (tehát meg kell szüntetni a Katolikus Egyház korábbi,
16 közvetlen állami finanszírozását, a plébánosi fizetéskiegészítések rendszerét és az állami költségvetésben szereplő templomépítési tételt); 3. Az alkotmány rendelkezése: 94 A Köztársaság kötelessége megszüntetni mindazokat a gazdasági és társadalmi akadályokat, amelyek az állampolgárok szabadságának és egyenlőségének korlátozásával gátolják a személyiség teljes fejlődését és minden dolgozó részvételét az ország politikai, gazdasági és társadalmi felépítésében. 4. Az állampolgárok önálló rendelkezésének, a társadalmi részvétel és a szolidaritás elősegítésének elve ennek alapján az adózó állampolgárokra kell bízni, hogy kívánnak-e az állam által felkínált kedvezményekből az egyháznak (az eredeti megállapodásban: a katolikus egyháznak) szánni. A reform fő vívmánya az adóátirányítási rendszer bevezetése volt. Eszerint az állam a személyi jövedelemadó bevételének 8 ezrelékét (0,8%-át) részben vallási célokra fordítja (közvetlenül az egyházaknak juttatva), részben pedig állami kezelésben szociális-humanitárius célokra. 95 Tehát az állam nem az egyes személyek számára teszi lehetővé SZJA-juk 0,8%-ának felajánlását, hanem az állam SZJA bevételének 0,8%-át osztja fel a rendelkezők arányában. Ez azt jelenti, hogy ebben az esetben nem az Országgyűlés vagy a kormány dönt a közpénzek egy részének felhasználásáról, hanem a döntést visszahelyezi közvetlenül az adózó állampolgárok kezébe, tehát egyfajta fiskális demokrácia érvényesül. A döntés nem kötelező, az adófizető állampolgár szabadon dönthet; a támogatott célt (állami célt vagy egyházat) az adófizető választja meg minden évben az adóbevalláskor. Minden egyes rendelkező adófizető állampolgár nyilatkozata ugyanannyit ér, attól függetlenül, hogy mennyi volt saját SZJA-ja. Akárhányan is nyilatkoznak a támogatni kívánt célokról, a SZJA-bevétel 0,8%-a mindenképpen felosztásra kerül a nyilatkozók kívánságának arányában az állam és az egyházak javára. 96 Párhuzam vonható a parlamenti és önkormányzati képviselőválasztások megoldásával, ahol a nem szavazó állampolgárok akaratát a szavazó állampolgárok által leadott szavazatok megoszlása alapján vélelmezik. 97 A reform további két fontos eredménye, mely kiemelten segíti a lelkipásztori feladatokat ellátó papságot: 1. Az egyházmegyék szabad kezelésébe kerültek vissza azok a javadalmakat termelő javak, amelyeket korábban súlyosan ellenőriztek. Egy ún. Egyházmegyei Intézmény gazdálkodik velük, amely a lelkipásztori feladatot ellátó papoknak nyújt belőle fizetéskiegészítést. 2. A papság fenntartására történt felajánlások egy bizonyos összeghatárig levonhatók a SZJA adóalapjából. A Katolikus Egyház az 1984-es megállapodás 44. cikkelyében vállalta, hogy évről évre elszámolást tár az állampolgárok és a kormány elé a felhasznált összegek nagyságáról és céljáról. A rendszer működőképes, az egyházak folyamatos működéséhez szükséges anyagiakat biztosítani tudja.
17 B) Spanyolország 98 Ebben az esetben tulajdonképpen vegyes egyházfinanszírozási rendszerről van szó: az egyes egyházak adóátirányítással, mások közvetlenül a költségvetésből kapott összeggel jutnak jövedelemhez. Az egyházakkal történő együttműködés alapjául a már ( D.) említett alkotmányos rendelkezés szolgál; erre tekintettel az állam az egyházakkal kapcsolatos kérdéseket kétoldalú megállapodásokban rendezi. Az egyházak finanszírozásának rendszere alapvetően a közvetlen költségvetési támogatás. Spanyolország és a Szentszék 1979-ben többek között egy Gazdasági Egyezményt is kötött, amelyben meghatározták a Katolikus Egyház állami finanszírozásának módját. Ebben a spanyol állam vállalta, 99 hogy együttműködik a Katolikus Egyházzal ennek elégséges gazdasági fenntartása érdekében, a vallásszabadság elvének teljes tiszteletben tartásával. Megállapodtak abban, hogy a költségvetési támogatás rendszeréből megvalósítják az átmenetet az adóátirányításos rendszerbe, több lépcsőben. A rendszert az 1987/33. törvény hozta létre, amely a tisztán adóátirányításos alapon működő finanszírozást 1991-től irányozta elő. Az egyezmény alapján a befolyó SZJA összbevételének annyi százaléka jut az egyháznak, amely kiteszi az államnak az egyházzal való gazdasági együttműködése teljes összegét. 100 Az említett százalékarányt évről évre a költségvetési törvényben kell meghatározni. Az 1988-as költségvetési törvény ezt 0,5239%-ban állapította meg, és a következő évek költségvetési törvényei sem módosították. A spanyol állam a Spanyol Protestáns Egyházak Szövetségével, a Spanyol Izraelita Közösségek Szövetségével, és a Spanyol Iszlám Bizottsággal is finanszírozási egyezményeket kötött, ezek a vallási felekezetek azonban nem kívánták bevezetni az adóátirányításos rendszert. Az egyházak hitéleti tevékenységük megkönnyítése érdekében többféle adómentességet és bizonyos esetekben illetékmentességet éveznek. C) Portugália Itt egységesen az adóátirányítás az egyházak működését elősegítő juttatások forrása. Az adófizetők éves adóbevallásuk alapján meghatározott SZJA-juk 0,5%-ával megegyező összeget felajánlhatnak egy az országban működő egyháznak, amit az vallási és karitatív célokra fordíthat. Azok az állampolgárok, akik nem élnek az egyházak támogatására vonatkozó fent ismertetett jogukkal, ugyanilyen mértékű felajánlást tehetnek jótékony, segélyező vagy humanitárius célra valamely közhasznú egyesület javára vagy szociális célzattal működő magánintézmény támogatására. A nyilatkozat mindkét esetben az adóbevallásban tehető meg. A támogatott egyház éves jelentésben tájékoztatja az Adóhivatalt a kapott összeg felhasználásáról. 101 Az egyházak működését az állam ezen kívül mentességekkel és kedvezményekkel segíti. Nem kötelesek adót fizetni a hívektől kapott eseti vagy rendszeres adományok, valamint a gyűjtésekből befolyt összegek után, de ezen túl is széles körben mentesek különféle adók és illetékek megfizetésének kötelezettsége alól. 102 Az ál-
18 lam a befizetendő adóból az egyházaknak adott adományok értéke 25%-ának levonásának lehetővé tételével is elősegíti, hogy az adófizető polgárok egyházukat támogatni tudják, csupán annyi megszorítás van, hogy a csökkenés mértéke nem haladhatja meg az adófizetési kötelezettség összegének 15%-át. 103 ADOMÁNYOZÁSI- ÉS GYŰJTÉSI RENDSZER 104 Ennek a rendszernek lényegi jellemzője az, hogy az állam semmilyen módon nem járul hozzá az egyházak hitéleti tevékenységének finanszírozásához: sem saját bevételeiből nem juttat az egyházaknak, sem nem működik közre az egyháznak szánt pénzek megfelelő helyre juttatásában. Az egyes támogatott célok megválasztása és a hozzájárulás mértéke az egyháztagok döntésének függvénye (természetesen az egyházi hatóság javaslatot tehet). A rendszer működésének alapja a plébániai szint: ezen a szinten gyűjtenek adományokat és használják föl az adott célokra. Ez a rendszer olyan országokra jellemző, amelyek gazdaságilag fejlettek, de az egyházak az államtól szigorúan elválasztva működnek (pl. Egyesült Államok, Franciaország, Hollandia). Így juthatnak pénzhez az államegyháziság rendszereiben a kisebbségben lévő vallások; a harmadik világban működő fiatal egyházak szintén ezen az alapon jutnak anyagi forrásokhoz. 105 A) Amerikai Egyesült államok A gyűjtés legelterjedtebb módja, hogy az egyház híveinek meghatározott időközönként (általában havonta, negyedévenként vagy félévenként) borítékokat osztanak ki vagy küldenek szét. A boríték színéből vagy feliratából az adakozó értesül a gyűjtés céljáról; megjelöli, mekkora összeggel kíván hozzájárulni a gyűjtés céljához, amelyet azután a hozzá eljuttatott csekken fizethet be. Emellett az egyházak egyes esetekben saját tulajdonukból is jelentős jövedelemhez jutnak. Közvetetten támogatják az egyházakat bizonyos adókedvezmények. 106 Az Egyesült Államokban a professzionálisan szervezett adománygyűjtési akciók és az egyházak saját gazdasági vállalkozásai képesek a működéshez szükséges anyagi eszközöket előteremteni. B) Franciaország A hívőktől az egyházi hatóságok a jövedelem 1%-ában megjelölt hozzájárulást kérnek, ami önkéntesen befizethető. Az említett adományt évente egy alkalommal, plébániai szinten gyűjtik össze. Az egyházak működése, a papság anyagi ellátása nem biztosított. 107 Sokaknak közülük még más munkát is kell végezniük, hogy a jövedelmüket kiegészítsék. A templomok 1905-ben történt államosítása mára az egyháztámogatás indirekt formájává alakult, 108 ugyanis fenntartásukat az állam döntően közpénzekből fedezi, viszont a használatukért az egyházaknak nem kell fizetniük.
19 AZ EGYHÁZAK HITÉLETI TEVÉKENYSÉGÉNEK FINANSZÍROZÁSA A RENDSZERVÁLTÁS UTÁNI MAGYARORSZÁGON A rendszerváltó törvények közé tartozó Ltv. bevezetője elismeri, hogy a magyarországi egyházak, felekezetek, vallási közösségek a társadalom kiemelkedő fontosságú, értékhordozó és közösségteremtő tényezői. A jogszabályok alapján olyan kép rajzolódik ki a magyar állami egyházjog jellegéről, amelyben az elválasztás az egyházak hangsúlyozottan pozitív értékelésével párosul. 109 A rendszerváltó politikai erők az egyházak támogatása mellett döntöttek. Egészen 1998-ig az egyházak számára az Országgyűlés évenként, a költségvetési törvényben határozott meg közvetlen támogatást, amely magában foglalta az egyházak alapműködését, a hitoktatók díjazását, valamint az egyházi nyugdíjalapok támogatását és az egyházi személyek járadékát. Kifogásként merült föl, hogy a támogatás az egyházak függőségéhez vezet, továbbá a vallási közösségekhez való semleges (elfogulatlan) hozzáállás sem biztosított. A törvényhez fűzött hivatalos indoklás szerint azonban a támogatás e negatív hatását kiküszöböli, ha a támogatásról az Országgyűlés dönt (nem egy közigazgatási szerv), a döntés nyilvános, indokai is megismerhetőek. Ugyanakkor, ha a vallásszabadságra hivatkozással az ilyen támogatás lehetőségét kizárjuk, esetleg szinte lehetetlenné válik legalábbis az elkövetkező években egyes egyházak működése. 110 Ez pedig inkább sértené a vallásszabadságot, mint az állami támogatás nyújtása. A volt egyházi ingatlanok tulajdoni helyzetének rendezéséről szóló évi XXXII. törvény (a továbbiakban: Etv.) lehetővé tette azt, hogy az egyházaktól 1948 után kártalanítás nélkül kisajátított ingatlanokat, amelyek hitéleti (vagy a törvényben meghatározott egyéb pl. oktatási, szociális, kulturális) célokat szolgáltak, az egyházak visszakaphassák. 111 A jogszabályt súlyosan kritizálták, a szabályozással kapcsolatban jelenleg sincs egyetértés. A vita részletes ismertetésére a dolgozat keretei között nem kerül sor. Az Alkotmánybíróság a törvényt azokban az esetekben alkotmányosnak találta, ahol kimutatható volt az alapjogvédelmi funkció, azzal az indokkal, hogy az állam nem az egykori tulajdonsértést, hanem a vallásgyakorlás alapvető jogának csorbítását kompenzálja. 112 Az állam ugyanis intézményvédelmi kötelezettsége folytán az alapvető jogok gyakorlásától elválaszthatatlan szervezetek számára működésükhöz vagyont juttathat; a személyiség integritásában betöltött kitüntetett szerepe miatt pedig az alapjogok között is indokolt a vallásgyakorlás pozitív diszkriminációja: 113 Az Etv.-ben kedvezményezett egyházak nem vethetők össze bármely, nem gazdasági célú jogi személlyel, hanem csakis összehasonlítható funkciójú, szerepű, nagyságrendű és autonómiájú jogi személyekkel, amelyek tulajdona szintén szorosan kötődik valamely alapvető jog ellátásához. Az egyházak nem körülhatárolt résztevékenységre vagy meghatározott érdekek képviseletére szerveződnek, mint a gazdasági társaságok vagy az egyesületek, pártok, szakszervezetek, hanem vallás gya-
20 korlására. A vallás viszont a hívő számára a teljes személyiséget és az élet minden területét érinti és meghatározza. A vallásszabadság garantálásától elválaszthatatlan az egyházak működőképessége. Egészen más jellegű, de átfogó szabályozási igényük, továbbá az állammal szemben autonómiájuk alapján a helyi önkormányzatok hasonlíthatók össze az egyházakkal. Közös vonásuk az is, hogy az önkormányzat is elválaszthatatlan egy alapvető jog, a választópolgárok közösségét megillető önkormányzás joga gyakorlásától (Alkotmány 42. ) A személyi jövedelemadó meghatározott részének az adózó rendelkezése szerinti felhasználásáról szóló évi CXXVI. törvény 8. (1) bekezdése 1997-től kezdve azaz első alkalommal az 1996-os évi jövedelem bevallásával kapcsolatban lehetővé tette, hogy az adófizető az SZJA-jának 1%-ról egy egyház, meghatározott társadalmi szervezet vagy alapítvány (az eddig felsoroltaknál feltétel, hogy a rendelkező nyilatkozata évének első napját megelőzően legalább három éve szerepeljenek a bíróság nyilvántartásában), közalapítvány, a törvényben név szerint taxatíve felsorolt közgyűjtemény vagy kulturális intézmény, valamint a törvényben ezen kívül kedvezményezettként megjelölt javára rendelkezzék. 115 (Az említettek közül is csak azok lehettek kedvezményezettek, amelyek a törvény állította bizonyos feltételeknek megfeleltek. 116 ) Az így kapott összeget az egyház hitoktatási vagy a törvényben felsorolt egyéb közcélú tevékenység támogatására fordíthatta. A törvény megalkotásának időpontjában az egyházfinanszírozással is kapcsolatos tárgyalások folytak a Magyar Kormány és a Szentszéki Bizottság között, de a törvény nem ezek eredménye volt, sőt mintegy ezek ellenében született. A Bizottság nyilatkozatában kifejezte, hogy a Katolikus Egyház nem kíván élni azzal a lehetőséggel, amelyet a törvény a jelenlegi formájában tartalmaz, hangot adva azon meggyőződésének, miszerint minden más kulturális és nonprofit célt is az egyházakkal versenyeztető adóirányítási megoldás nem tekinthető az egyházfinanszírozás elfogadható módjának. (Ugyan a törvény ezt a lehetőséget még nem a közvetlen költségvetési támogatás leváltására kívánta felhasználni, ám a katolikus egyházon belül a folyamatban lévő kétoldalú tárgyalásokat figyelmen kívül hagyó lépés súlyos aggodalmat keltett.) 117 Az adófizető rendelkező nyilatkozatát az éves adóbevallásához (illetve az adóbevallást helyettesítő munkáltatói elszámoláshoz) mellékeli, az APEH pedig ezen adatok alapján utalja át a kedvezményezettnek az őt illető összeget A Magyar Köztársaság és az Apostoli Szentszék között a Katolikus Egyház magyarországi közszolgálati és hitéleti tevékenységének finanszírozásáról, valamint az ezzel összefüggő feladatokról június 20-án létrejött megállapodás nyomán többek között megalkotott évi CXXIX. törvény lehetővé tette, hogy (először